672/2009

X var gefið að sök kynferðisbrot gegn telpunni A, sem þá var 8 ára gömul, með því að hafa í mörg skipti þuklað kynfæri hennar utanklæða, nuddað kynfæri hennar innanklæða með fingrum sínum og kysst eða sleikt kynfæri hennar og sett fingur inn í leggöng hennar. X játaði brotin í fyrri tveimur liðum ákærunnar og var sakfelldur fyrir þau brot.

Dómur Hæstaréttar.

Mál þetta dæma hæstaréttardómararnir I-kvk-nf B-kvk-nf, Á-kk-nf K-kk-nf, G-kk-nf G-kk-nf, G-kk-nf C-kk-nf og Ó-kk-nf B-kk-nf Þ-kk-nf.

Ríkissaksóknari skaut málinu til Hæstaréttar 29. október 2009 af hálfu ákæruvaldsins. Hann krefst þess aðallega að héraðsdómur verði ómerktur og málinu vísað aftur heim í hérað, en til vara að hinn áfrýjaði dómur verði staðfestur um sakfellingu ákærða en refsing hans þyngd.

A krefst þess að ákærða verði gert að greiða sér 1.000.000 krónur með vöxtum eins og dæmdir voru í héraði.

Ákærði krefst þess aðallega að refsing verði milduð og bundin skilorði, en til vara að héraðsdómur verði staðfestur um refsingu. Þá krefst hann þess að bætur til A verði lækkaðar.

Með ákæru 16. júní 2009 voru ákærða gefin að sök kynferðisbrot framin haust og vetur 2008 gegn telpunni A, sem þá var 8 ára gömul, með því að hafa eins og greinir í 1. lið ákæru þuklað kynfæri hennar utanklæða í allt að níu skipti, í allt að sex skipti nuddað kynfæri telpunnar innanklæða með fingrum sínum, sbr. 2. lið og tvisvar kysst eða sleikt kynfæri hennar og sett fingur inn í leggöng hennar, sbr. 3. lið ákæru. Ákærði játaði við rannsókn málsins og fyrir héraðsdómi brotin í 1. og 2. lið, þó þannig að hann taldi að brotin samkvæmt síðari liðnum hafi verið fjögur en ekki sex og hann neitaði sök samkvæmt 3. lið. Með hinum áfrýjaða dómi var ákærði sakfelldur fyrir þau brot sem hann játaði. Hann var á hinn bóginn sýknaður af háttseminni sem lýst er í 3. lið. Í röksemdum héraðsdóms fyrir þeirri niðurstöðu segir það eitt að ákærði hafi frá upphafi neitað að hafa gerst sekur um háttsemina í þessum lið ákæru og gegn eindreginni neitun hans teljist ósannað að hann hafi brotið gegn telpunni með þeim hætti sem þar er lýst. Krafa ákæruvaldsins um ómerkingu dómsins er reist á því að þessar forsendur séu ófullnægjandi og gefi hvorki vísbendingu um hvort mat hafi farið fram á sönnunargögnum né hvert það mat hafi þá verið. Þótt fallast megi á að forsendur héraðsdóms séu rýrar um þennan ákærulið verður að ganga út frá því að dómurinn, sem var fjölskipaður þar sem ákærði hafði neitað sakargiftum, hafi sinnt því meginhlutverki sínu að meta trúverðugleika framburðar ákærða og vitna, enda þótt það mat komi ekki fram berum orðum í forsendunum. Er hinum áfrýjaða dómi að þessu leyti áfátt, sbr. e. og f. liði 2. mgr. 183. gr. laga nr. 88/2008 um meðferð sakamála, en hvorki þykja vegna þessa annmarka né á grundvelli 3. mgr. 208. gr. laganna alveg næg efni til að ómerkja hinn áfrýjaða dóm. Með vísan til forsendna héraðsdóms að öðru leyti verður niðurstaða hans um sakfellingu ákærða staðfest svo og heimfærsla brota hans til refsiákvæða.

Brot ákærða voru mörg og stóðu sum þeirra yfir í allt að hálfa klukkustund í senn. Að því gættu en að öðru leyti með vísan til forsendna héraðsdóms um refsingu ákærða er hún hæfilega ákveðin fangelsi í 15 mánuði.

Að virtum atvikum málsins og þeim afleiðingum sem brot ákærða hafa haft á hagi telpunnar eru miskabætur henni til handa hæfilega ákveðnar 700.000 krónur.

Ákvæði héraðsdóms um málskostnað verða staðfest.

Ákærði verður dæmdur til að greiða allan áfrýjunarkostnað málsins, þar með talin málsvarnarlaun verjanda síns og þóknun réttargæslumanns brotaþola, sem ákveðin eru að meðtöldum virðisaukaskatti eins og nánar greinir í dómsorði.

Dómsorð:

Ákærði, X, sæti fangelsi í 15 mánuði.

Ákærði greiði A 700.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 19. desember 2008 til 17. mars 2009, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði allan áfrýjunarkostnað málsins, samtals 512.478 krónur, þar með talin málsvarnarlaun skipaðs verjanda síns, G-kk-ef Á. H-kk-ef, 376.500 krónur og þóknun skipaðs réttargæslumanns brotaþola, H-kvk-ef E. H-kvk-ef hæstaréttarlögmanns, 125.500 krónur.